b'\n_START_ARTICLE_\nISO 10303\n_START_PARAGRAPH_\nISO 10303 on ISO-organisaation standardi teollisen tuotetiedon siirt\xc3\xa4miseksi tietokone- ja ohjelmistoriippumattomasti. Standardi tunnetaan Suomessa paremmin nimell\xc3\xa4 STEP-standardi. STEP-lyhenne tulee englanninkielisest\xc3\xa4 sanoista Standard for the Exchange of Product model data. Standardin virallinen nimi on kuitenkin Industrial automation systems and integration \xe2\x80\x93 Product data representation and exchange._NEWLINE_Standardin tavoitteena on mahdollistaa tapa kuvata neutraalisti tuotetiedot tuotteen koko elinkaaren ajan riippumatta tuotteen eri vaiheessa olevista yksitt\xc3\xa4isist\xc3\xa4 tietoj\xc3\xa4rjestelmist\xc3\xa4._NEWLINE_STEPi\xc3\xa4 voi k\xc3\xa4ytt\xc3\xa4\xc3\xa4 tiedonsiirrossa CADin, CAMin, PDM:n, EDM:n ja muiden CAx-j\xc3\xa4rjestelmien v\xc3\xa4lill\xc3\xa4._NEWLINE_STEPi\xc3\xa4 kehitt\xc3\xa4\xc3\xa4 ja yll\xc3\xa4pit\xc3\xa4\xc3\xa4 ISOn tekninen komitea TC 184, Technical Industrial automation systems and integration, ja sen alakomitea SC4 Industrial data. Kuten muutkin ISO- ja IEC-standardit STEP on ISOn tavaramerkki, eik\xc3\xa4 tuote ole vapaasti saatavilla.'